The Way We Were (שיר)

"The Way We Were" הוא שיר שהוקלט על ידי הזמרת האמריקאית ברברה סטרייסנד, מתוך אלבום האולפן ה-15 שלה, The Way We Were. השיר יצא לאור ב-27 בספטמבר 1973, על ידי חברת התקליטים קולומביה רקורדס, כסינגל המוביל מתוך האלבום. גרסת ה-7 אינץ' הופצה בשני פורמטים שונים, כאשר המהדורה הרגילה כוללת את רצועת הבי-סייד "What Are You Doing the Rest of Your Life?" והמהדורה המקסיקנית כוללת במקום זאת, בי-סייד אינסטרומנטלי. השיר נכתב על ידי אלן ברגמן, מרילין ברגמן ומרווין המליש, בעוד שההפקה נעשתה אך ורק על ידי מרטי פייץ'. "The Way We Were" הונפק במיוחד בפורמט של תקליט, בו נכללו שלוש רצועות נוספות, כולל הסינגל הבא שלה "All in Love Is Fair" ‏(1974). מילותיו מפרטות את היחסים המלנכוליים בין שתי הדמויות הראשיות בסרט בעל אותו השם משנת 1973. כמה מבקרי מוזיקה ציינו שהוא "מחייה את הקריירה של סטרייסנד". היא זכתה עליו בשני פרסי אוסקר, תוך שהוא זכה להצלחה מסחרית, כאשר הגיע לראש המצעדים שבקנדה וארצות הברית. "The Way We Were" היה השיר המצליח ביותר ב-1974 בארצות הברית, ואף הוכתר כ"שיר השנה" של בילבורד, במצעד סוף השנה שפורסם באותה העת. מאז, קיבל את תואר הפלטינה על ידי איגוד תעשיית ההקלטות האמריקאי (RIAA), על מכירות של למעלה ממיליון עותקים במדינה. סטרייסנד כללה את "The Way We Were" באלבומי אוסף שונים שהוציאה במהלך הקריירה שלה, כדוגמת The Ultimate Collection מ-2010. במרוצת השנים הוקלט השיר פעמים רבות בשלל סוגות שונות; הזמר האמריקאי אנדי ויליאמס הקליט אותו עבור אלבומו ה-32, The Way We Were. הלהקה האמריקאית Gladys Knight & the Pips הקליטה אותו עבור אלבומה, I Feel a Song. הגרסה זכתה להצלחה מסחרית והגיעה למקום הרביעי בהממלכה המאוחדת ולמקום ה-11 בארצות הברית. המלחין והמפיק האמריקאי מרווין המליש יצר את הלחן "The Way We Were", עליו היה ויכוח בינו לבין סטרייסנד, שביקשה מהמליש ליצור לחן בסולם מינורי, אך הוא יצר זאת בסולם מז'ורי בגלל חשש שמילותיו לא יתאחדו עם הלחן עצמו כמו שצריך. זמן קצר לאחר ההצלחה המסחרית של "The Way We Were", החלה קולומביה רקורדס לבחור רצועות לאלבום האולפן ה-15 של סטרייסנד. מכיוון שהזמן היה מוגבל, הוא הורכב מכמה שירים אקראיים שסטרייסנד הוציאה כולל "All in Love Is Fair"‏ (1974). על פי הערות האלבום של אלבום להיטיה הגדול ביותר מ-1991 Just for the Record..., "The Way We Were",‏ "All in Love is Fair",‏ "Being at War with Each Other" ו-"Something So Right" היו הרצועות היחידות שנוצרו במיוחד עבור האלבום. השיר הופץ כסינגל 7 אינץ' בארצות הברית ב-27 בספטמבר 1973 על ידי קולומביה רקורדס כשהבי-סייד היה "What Are You Doing the Rest of Your Life?". בארצות הברית, "The Way We Were" הופיע לראשונה במקום ה-92 במצעד הבילבורד הוט 100 ב-24 בנובמבר 1973 והיה לבכורה השביעית הגבוהה ביותר באותו השבוע. לאחר שעלה באופן קבוע במצעד במשך עשרה שבועות רצופים, הוא הגיע לצמרת המצעד ב-2 בפברואר 1974, והוריד את "You're Sixteen" של רינגו סטאר למקום השני. לאחר ש-"Love's Theme" הגיע למקום הראשון, ירד "The Way We Were" למקום השני, אך בהמשך חזר לשבועיים נוספים בצמרת המצעד. השיר שהה במשך 23 שבועות רצופים במצעד. הוא נבחר לשיר המצליח ביותר בארצות הברית בשנת 1974. ב-19 באוגוסט 1997 דווח כי מכירותיו בארצות הברית עומדות על למעלה ממיליון עותקים בסך הכול. להלן הקרדיטים של "The Way We Were": ברברה סטרייסנד – שירה האל בליין – תופים קרול קיי – בס מרטי פייץ' – עיבוד מידע על היצירה "The Way We Were" באתר מיוזיק בריינז אלן ברגמן, מרילין ברגמן, מרווין האמליש The Way We Were, נבדק ב-2021-05-21 Barbra Streisand - The Way We Were, Discogs (באנגלית) איתמר זהר, הם היו מהזוגות המובילים בפופ האמריקאי. אמש היא מתה בגיל 93, והוא לצדה, באתר הארץ, 9 בינואר 2022 The Way We Were, 1973-10-17, נבדק ב-2021-05-21 Charts, Billboard Artists, www.officialcharts.com (באנגלית) "The Way We Were" - Barbra Streisand, web.archive.org, ‏2016-08-04 The Way We Were - Barbra Streisand | Songs, Reviews, Credits | AllMusic, web.archive.org, ‏2017-01-26 Just for the Record (Liner notes). Barbra Streisand. Columbia. 1991. CK 48648. "American single certifications – Barbra Streisand – The Way We Were". Recording Industry Association of America. Music: Top 100 Songs | Billboard Hot 100 Chart | Billboard, web.archive.org, ‏2016-12-03 Music: Top 100 Songs | Billboard Hot 100 Chart | Billboard, web.archive.org, ‏2016-12-27 Music: Top 100 Songs | Billboard Hot 100 Chart, web.archive.org, ‏2016-11-05 The Hot 100 - 1974 Archive | Billboard Charts Archive, web.archive.org, ‏2016-11-26 Music: Top 100 Songs | Billboard Hot 100 Chart | Billboard, web.archive.org, ‏2016-12-28 Longbored Surfer - 1974, web.archive.org, ‏2016-11-07 Okamoto, Satoshi (2006). Oricon Album Chart Book: Complete Edition 1970–2005. Oricon Entertainment. ISBN 4-87131-077-9.